text: Austan inimesi, kes kaasaegses kaduvikus, mil inimeseks olemise alused üha ähmastuvad, tundekasvatusega tegelevad. Neid, kes tuletavad inimkonnale meelde, et alles äsja meil veel oli keel, olid oskused ja võimed sellega ümber käia, ning tunded, mida selle kaudu väljendada, ja et see kõik hea oli. Kasutatagu selleks siis kaasaegseid meediume, nagu internet, või ajaloohõngulisi meediume, nagu armastuskirjad. Või mõlemat.